Ghana Immigration Service

**Ghana Immigration Service** anɛ gɔmina lugur kanɛ bɛ Ghana Ministry of Interior ni. Banɛ gɔsid biis karim gaad taaba yɛlla nɛ banɛ bɔɔd ye ba tu suor yi Ghana keŋ teŋ sieba. Ba mɛ gɔsid mɛɛb zin'is yɛlla ka gɔsid saam banɛ bɛ kpen' Ghana la yɛlla, ka mɛ sʋŋid banɛ bɔɔd gbana banɛ na nyaŋi nɔki tu suor. Ka mɛ lɛn gɔsis Ghana tutɔndis yɛlla,  nɛ banɛ ka di muki ba ba tɛɛnsin k ba zɔti kpɛn'ɛd na la ye ba na mɔr gbana banɛ nar ye ba mɔr wʋsa. Ba mɛ lɛn sa'an nidib ka pa'anɛ ba wada nam nɛ lin nar ye badɔlisi li siem, li kas-kas anɛ immigration dim yɛlla. Fʋ tʋn'e buol bɛɛ sɔbi niŋi ba baŋ wiin'ig kaŋa  fʋ ya'a bɔɔd sʋŋir 0539802748.

## Pininlig
Ghana da nam pʋ paami ba mɛŋi yi Britain nuugin la, ba da buoni lʋgir la yiiga nɛ Immigration and Passport Unit, ka da bɛnɛ Colonial Police Force banɛ da bɛ Gold Coast la nuusin. Onɛ da an ba tuongat anɛ Nevile C. Hill.

Ghana da sʋʋg o mɛŋ yʋʋm tusir, kɔbiswai nɛ pisnu nɛ ayɔpɔi ni la, kpikpiŋ da nɔbig ya ka nidib yit katɛŋi kpɛnɛd na ye ba kpiis. Lin da an ye Ghana dimi da gaad tuoni sʋʋgi ba mɛŋ sankpanasim pʋʋgin la, nidib banɛ da kpɛnɛd na ye ba gɔs tɛŋ la, li kaskas anɛ tɛɛns banɛ bɛ African sʋʋlim, da zuoe nɛ. yʋʋm tusir, kɔbiswai nɛ pisyuobʋ ka kpɛɛmnam zinin ka laasi gbanae ye ba nɔk Immigration and Passport Unit ka li an lʋgir yinnɛ paas Ministry of the Interior. Lin nyaaŋ ka ba nɔki li niŋ Ministry of Foreign Affairs nuusin ye ba tis nidib suor kɛn gbana.

Ban da zaŋ Immigration Service niŋ Ministry of Interior nuusin la yʋma atan yaaŋ, ka Aliens Act 1963 (Act 160) da kɛna tisi ba paŋ ye ba tʋmi ba tʋʋma. Ghana Immigration Service da pinil nɛ yʋʋm tusir, kɔbiswai nɛ pisnii nɛ awai ni, da dɔlisnɛ PNDC Law 226.

## Tʋʋma
Immigration Service tʋʋma anɛ ye ba gɔs nidib banɛ kae tɛŋ nwa nidib yela tisi ba. Ba tʋʋma nwa:

# Ye ba maal     suor lin na niŋ siem ka nidib banɛ kae tɛŋ kaŋa nidib dɔlis wada nyaŋi kpɛnɛ     Ghana na, ka mɔr ya Ghana ka mɛ paam suori tʋm tʋʋma.
# Ye li     sʋŋ ka tɛŋ la malima kɛŋ tuon, ka maal suor kanɛ ka nidib na dɔlisi kpɛnɛ     na gɔs tɛŋ la, mɔr ligidi kpɛnɛ na tʋm tʋʋma ka yaam iansig da bɛɛ.

## Paaspɔt paamig
Banɛ maan Ghana paaspɔt tisid nidib anɛ ministry of Foreign Affairs and Regional Integration ka ka Ghana Immigration Service dima. Ghana Immigration Service dim bɛnɛ an suor ka nidib dɔlisidi ka paamid paaspɔt la ka ka banɛ maanna.

Ba dɔlisid suoya ayuobʋ bama ka paamid Ghana paaspɔt:

# Daam     paaspɔt gbaŋ zaalig la ban kuosid zinig sieba (banki sieba ni)
# Sɔm bʋnlinɛ     wʋsa bɛ ye ba sɔbi paal ban an sɔ ka paas dʋam gbaŋ nɛ gbaŋ sieba tis     lin tisid zinig sia.
# Ba mɔr     zinig kanɛ tikid nuug ka mɛ kied nid la fɔtɔ
# Diem     gbaŋ kanɛ paal ye fʋ maal linɛ lar wʋsa naae, ka baŋ daar kanɛ ka fʋ na     die li
# Ba yaa     maal paaspɔt la naae, li mɔr zinig kanɛ ka ba tisid ka nidib na kɛŋ anina     lɛn tiki ba nuus ka die.

Nwa mɔr ligidi yɔɔd ka li anɛ GH¢100.00 (US$70.00), banɛ bɔɔd tɔɔtɔ la la, ka banɛpʋ bɔɔd tɔɔ mɛ yɔɔd GH¢50.00 (US$35.00). Nidib bɛdigʋ kɛn zinigin la saŋsieba ye ba maal ka pʋ nyɛtta, linɛ kɛ anɛ gbana la ɛɛnti pʋ paae ba, bɛɛ bʋnlinɛ maan gbana la ɔn sanam. Nwa kɛ ka li an daaʋŋi tis banɛ bɔɔd ye ba paam Ghana paaspɔt.

## Sʋmbʋgʋsʋm ka nyaan die Visa

### 2024 U.S. Visa gʋʋb azinin baanlim yela
Atɛni daar, sawaar nwadig, dabpisi nɛ anii daar, United States da yis gbaŋ na ye ninsieba kʋ paam suori kpɛnɛ ban tɛŋin naa, nwa da anɛ ninsieba ka ba da gɔs ka ba pʋ bɔɔd azinin baanlim nɛ ka kaa Ghana gɔmɛna bɛɛ nidib wʋsaa, li kaskas anɛ vootʋg saŋa da paad la. U.S. Secretary of State Antony Blinken da maligim piana nyain ye wada kaŋa bɛnɛ ninsieba yela ka ka nidib wʋsa yelaa.

## Gbanvɛɛnsa